smcproject/ml-wiki-sentences huggingface dataset:
മികച്ച കത്തീറ്റർ പ്ലെയ്‌സ്‌മെന്റിനും നാഡി തടയലിനും, കത്തീറ്റർ നാഡിക്ക് കഴിയുന്നത്ര അടുത്ത് സ്ഥിതിചെയ്യണം.
തൊട്ടടുത്തുള്ള നാഡി റൂട്ടിന്റെ ഡിസ്റ്റൽ ഇൻഫിൽട്രേഷൻ ആണ് പരിഗണിക്കുന്നതെങ്കിൽ ടണലിങ്ങ് പ്രയോഗിക്കണം.
സ്ഥാപിച്ചതിന് ശേഷം, കത്തീറ്റർ ഒരു എലാസ്റ്റോമെറിക് പമ്പിലേക്ക് ബന്ധിപ്പിക്കുന്നു, അത് ലോക്കൽ അനസ്തെറ്റികിന്റെ നിരന്തരമായ വിതരണം ഉറപ്പാക്കുന്നു, കൂടാതെ അത് മരുന്ന് കണ്ടെയ്നറായും പ്രവർത്തിക്കുന്നു.
ഫ്ലോ റേറ്റ്, പമ്പ് വലുപ്പം എന്നിവയെ ആശ്രയിച്ച്, ഒരു പമ്പിന് നിരവധി ദിവസത്തേക്ക് തുടർച്ചയായ വൂണ്ട് ഇൻഫിൽട്രേഷൻ നൽകാൻ കഴിയും.
മറ്റ് ലോക്കൽ അനസ്തെറ്റിക് ടെക്നിക്കുകളായ പെരിഫറൽ നാഡി ബ്ലോക്കുകൾ, സ്പൈനൽ-എപ്പിഡ്യൂറൽ അനസ്തീസിയ എന്നിവയ്ക്കുള്ള ഫലപ്രദമായ ബദലായി സിഡബ്ല്യുഐ കണക്കാക്കപ്പെടുന്നു.
ശക്തിയേറിയ കോയാഗ്യുലന്റുകൾ ഉപയോഗിക്കുന്ന രോഗികളിൽ എന്ന പോലെ, മേലെ സൂചിപ്പിച്ച രീതികൾ ചെയ്യാൻ സാധിക്കാത്ത അവസ്ഥയിൽ കണ്ടിന്യുവസ് വൂണ്ട് ഇൻഫിൽട്രേഷൻ സഹായകരമാണ്.
കൂടാതെ, എപ്പിഡ്യൂറൽ സംബന്ധമായ പാർശ്വഫലങ്ങൾ കാരണം ചില രോഗികൾ എപ്പിഡ്യൂറൽ അനാൾജെസിയയ്ക്ക് ഒരു ബദൽ തിരഞ്ഞെടുക്കുന്നു.
എപ്പിഡ്യൂറൽ അനൽ‌ജെസിയ എപിഡ്യൂറൽ ഹെമറ്റോമ, ആബ്സെസ് പോലെയുള്ള ഗുരുതരമായ ന്യൂറോളജിക്കൽ സങ്കീർണതകളിലേക്ക് നയിച്ചേക്കാം, തൊറാസിക് എപിഡ്യൂറലുകളിൽ 1000–6000 ൽ ഒരാൾക്ക് ഇത് സംഭവിക്കുന്നു; ഒപ്പം ഉണർന്നിരിക്കുന്ന രോഗികളിൽ പ്രീ-ഓപ്പറേറ്റീവ് പ്ലേസ്മെന്റിന്റെ ആവശ്യകതയും ചിലപ്പോൾ എപിഡ്യൂറൽ അനാൽജെസിയ നിരസിക്കുന്നതിലേക്ക് നയിക്കുന്നു.
സാധാരണ പ്രവർത്തനങ്ങളിലേക്ക് വേഗത്തിൽ മടങ്ങാൻ കഴിയുക, കുറഞ്ഞ വേദന, വേഗത്തിലുള്ള പുനരധിവാസം, കുറഞ്ഞ പാർശ്വഫലങ്ങൾ എന്നിവ കാരണം മിക്ക കേസുകളിലും ഫലം രോഗിക്ക് പ്രയോജനകരമാണ്.
ശസ്ത്രക്രിയാനന്തര വേദന കൈകാര്യം ചെയ്യുന്ന സമയത്ത് മരുന്നിന്റെ ഉപയോഗം ഗണ്യമായി കുറയ്ക്കുന്നതിനും ഒപിയോയിഡുകളുമായി ബന്ധപ്പെട്ട് വരുന്ന പാർശ്വഫലങ്ങൾ ( PONV ) കുറയ്ക്കുന്നതിനും കണ്ടിന്യുവസ് വൂണ്ട് ഇൻഫിൽട്രേഷൻ അവസരം നൽകുന്നു.
ഇതരമാർഗ്ഗങ്ങളുമായി താരതമ്യപ്പെടുത്തുമ്പോൾ മികച്ച സാറ്റിസ്ഫാക്ഷൻ സ്‌കോറുകൾ സിഡബ്ല്യുഐ  നൽകുമെന്ന് തെളിയിച്ചിട്ടുണ്ട്.
കണ്ടിന്യുവസ്‌ലി വേരിയബിൾ ട്രാൻസ്മിഷൻ ഒരു ചിത്രീകരണം
വാഹനങ്ങളിലും മറ്റും ഉപയോഗിക്കുന്ന ഒരു ഗിയർ ട്രാൻസ്മിഷൻ സിസ്റ്റമാണ് സി.വി.ടി എന്ന ചുരുക്കപ്പേരിൽ അറിയപ്പെടുന്ന കണ്ടിന്യുവസ്‌ലി വേരിയബിൾ ട്രാൻസ്മിഷൻ .
വിവിധ വേഗതകളിൽ സഞ്ചരിക്കേണ്ടി വരുമ്പോഴും ഏറെക്കുറെ സ്ഥിരതയുള്ള കറക്കം എഞ്ചിനിൽ നിലനിർത്താൻ ഈ ഗിയർ സിസ്റ്റം ഉപകരിക്കുന്നു.
മറ്റുള്ള ഗിയർ സിസ്റ്റങ്ങളെ അപേക്ഷിച്ച് കൂടുതൽ ഗിയർ അനുപാതങ്ങൾ സി.വി.ടി യിൽ സാധ്യമാണ്.
ഇരുചക്രവാഹനങ്ങൾ തുടങ്ങി കാറുകളിലും  ബുൾഡോസറുകളിലും വരെയുള്ള വാഹനങ്ങളിൽ സി.വി.ടി ഗിയർ സിസ്റ്റം വ്യാപകമായി ഉപയോഗിക്കപ്പെടുന്നു.
ചെയിൻ വഴിയോ ബെൽറ്റ് വഴിയോ ബന്ധിപ്പിക്കപ്പെട്ട കപ്പികളുടെ ഒരു സംഘാതമായാണ് സി.വി.ടി രൂപപ്പെടുന്നത്.
കാലക്രമേണ ഈ സംവിധാനം വികസിതമായി വിവിധങ്ങളായ സാങ്കേതികരൂപങ്ങൾ കൈവരിച്ചു.
പുള്ളി ബേസ്‌ഡ് സി.വി.ടി
സി.വി.ടിയുടെ ലളിതമായ രൂപം, കോൺ ആകൃതിയിൽ തട്ടുകളായുള്ള രണ്ട് കപ്പികൾ വിപരീതദിശയിൽ ഘടിപ്പിക്കുകയും ഇവ തമ്മിൽ ബന്ധിപ്പിക്കുന്ന ബെൽറ്റ് അല്ലെങ്കിൽ ചങ്ങല ഇവയുടെ കറക്കത്തെ സംവേദനം ചെയ്യുന്നു എന്നതുമാണ്.
ബെൽറ്റിന്റെയോ ചങ്ങലയുടെയോ നീളം വ്യത്യാസപ്പെടാത്തതിനാൽ വിപരീത ദിശയിലെ കപ്പികളുടെ വ്യാസം ആനുപാതികമായിരിക്കും.
അതായത് ഒരു ഭാഗത്തെ ഏറ്റവും ചെറിയ വ്യാസമുള്ള കപ്പിയുടെ എതിർഭാഗത്ത് ഏറ്റവും വലിയ വ്യാസമുള്ള കപ്പി വരും.
എഞ്ചിനുമായി ഘടിപ്പിക്കപ്പെട്ട കപ്പി, എഞ്ചിന്റെ കറക്കത്തെ മറുഭാഗത്തുള്ള കപ്പിയിലേക്ക് വ്യാസവ്യത്യാസമനുസരിച്ചുള്ള അനുപാതത്തിൽ സംവേദനം ചെയ്യുന്നു.
ഇങ്ങനെ പരസ്പരം ഇണകളായുള്ള വ്യാസങ്ങളുള്ള കപ്പികളിലേക്ക് മാറ്റുന്നതിലൂടെ വ്യത്യസ്ഥമായ അനുപാതത്തിലുള്ള കറക്കം ക്രമീകരിക്കാനായി സാധിക്കും .
എഞ്ചിനുമായി ഘടിപ്പിക്കപ്പെട്ട കപ്പി വലിയ വ്യാസമുള്ളതും എതിർഭാഗത്ത് ചെറിയതുമാണെങ്കിൽ എഞ്ചിന്റെ കറക്കത്തേക്കാൾ കൂടിയ കറക്കം മറുഭാഗത്ത് ലഭിക്കും.
മറിച്ചാണെങ്കിൽ എഞ്ചിന്റെ കറക്കത്തേക്കാൾ കുറഞ്ഞ കറക്കമായിരിക്കും മറുഭാഗത്ത് ലഭിക്കുക.
അനുയോജ്യമായ കപ്പികൾ തമ്മിൽ മാറുന്നത് ഒരേ സമയം നടക്കേണ്ടതുണ്ട്.
എന്നാൽ മാത്രമേ ബെൽറ്റിലെ വലിയൽ അനുയോജ്യമായി നിലനിൽക്കുകയുള്ളൂ.
ഗിയർ മാറ്റങ്ങൾക്കിടയിലെ ടെൻഷൻ അനുയോജ്യമാക്കാനായി സ്പ്രിങ് ലോഡഡ് ഓക്സിലറി പുള്ളികൾ ഉപയോഗപ്പെടുത്താറുണ്ട് .
ഗിയർ അനുപാതം, ടോർക്ക് എന്നിവക്കനുസരിച്ച് ബെൽറ്റിന്റെ അളവ് കണാക്കാക്കേണ്ടതുണ്ട്.
ചെറിയ ടോർക്ക് മതിയാവുന്നവക്ക് സ്റ്റീൽ റീൻഫോഴ്സ്ഡ് വി ബെൽറ്റുകൾ മതിയെങ്കിലും, ഉയർന്ന ടോർക്ക് ആവശ്യമായ വാഹനങ്ങളിൽ ചെയിനുകൾ ആവശ്യമായി വന്നേക്കാം.
കപ്പികളുടെ വലുപ്പവും കോണ്ടാക്റ്റ് ഏരിയയും അടിസ്ഥാനപ്പെടുത്തി ചെയിനുകൾ രൂപകല്പന ചെയ്യേണ്ടതായി വരും.
മാന്വൽ ട്രാൻസ്മിഷനെ അപേക്ഷിച്ച് കാര്യക്ഷമത കുറവാണെങ്കിലും എഞ്ചിന്റെ ആർ.പി.എം ഏറ്റവും നല്ലനിലയിൽ നിലനിർത്തിക്കൊണ്ട് തന്നെ വിവിധങ്ങളായ വേഗതകൾ കൈവരിക്കാൻ സി.വി.ടിയിൽ സാധിക്കുന്നു.
വിവിധങ്ങളായ ഗിയർ അനുപാതങ്ങൾ ഇതിൽ സാധ്യമാകുന്നു.
ഏറ്റവും ശക്തി ആവശ്യം വരുന്നിടത്ത് അങ്ങനെയും കുറഞ്ഞ ശക്തിയിൽ കൂടുതൽ ദൂരം എത്താവുന്ന അനുപാതത്തിലും ഇത് ഉപയോഗപ്പെടുത്താം.
ബെൽറ്റിന് പകരം ചെയിൻ ഉപയോഗിക്കുന്ന സംവിധാനവുമുണ്ട്.
കപ്പിയുടെ കോണാകൃതിയിലേക്ക് താദാത്മ്യം പ്രാപിക്കാവുന്ന തരത്തിലാണ് സ്റ്റീൽ ചെയിൻ രൂപപ്പെടുത്തുന്നത് .
ചെയിനുകൾ തമ്മിലും പുള്ളിയുമായും ഉള്ള ഘർഷണം നിയന്ത്രിക്കാനോ സുഗമമാക്കാനോ ആയി ലൂബ്രിക്കന്റുകൾ ഉപയോഗിക്കാറുണ്ട്.
ടെൻഷൻ, കംപ്രഷൻ എന്നീ ഏതെങ്കിലും ബലപ്രയോഗത്തിലൂടെയാണ് ട്രാൻസ്മിഷൻ നടക്കുന്നത് .
ചെയിനുകളും കോണും തമ്മിൽ ഇന്റർലോക്ക് ചെയ്യുന്ന തരത്തിലുള്ള ട്രാൻസ്മിഷനാണ് പോസിറ്റീവ്ലി ഇൻഫിനിറ്റലി വേരിയബിൾ ട്രാൻസ്മിഷൻ (പി.ഐ.വി).
കൂടുതൽ ടോർക്ക് കൈമാറാൻ ഈ സംവിധാനം സഹായിക്കുന്നു.
വേഗത കുറവാണ് എന്ന പരിമിതി ഇതിനുണ്ട്.
ചെയിനുകളുടെ തേയ്മാനം, സ്ഥിരമായ ലൂബ്രിക്കേഷൻ ആവശ്യകത എന്നിവയും പി.ഐ.വി യുടെ പരിമിതികളാണ്.
ടൊറോയ്ഡൽ സി.വി.ടി നിസ്സാൻ സെഡ്രിക്കിൽ (Y34) ഉപയോഗിക്കുന്ന ടൊറോയ്ഡൽ CVT
സി.വി.ടി.കോർപ്പ് നിർമ്മിച്ച ടോറോയ്ഡൽ സി.വി.ടി, നിസ്സാന്റെ സെഡ്രിക്കിൽ ഉപയോഗിക്കുന്നു .
ഡിസ്ക്കുകളുടെയും റോളറുകളുടെയും ഒരു സംഘാതമാണ് ഇത്.
ഡിസ്ക്കുകൾ ഒരു ടോറസിന്റെ മധ്യത്തിലേക്ക് ഘടിപ്പിക്കപ്പെടുന്നു.
ഡിസ്ക്കുകൾക്കിടയിലെ റോളറുകളുടെ നിയന്ത്രണത്തിലൂടെ ഗിയർ അനുപാതത്തെ നിർണ്ണയിക്കുന്നു .
ഉയർന്ന ടോർക്ക് കൈകാര്യം ചെയ്യാൻ കഴിയുമെന്നതാണ് ഇതിന്റെ ഗുണം .
പ്രത്യേക സംവിധാനം ഇല്ലാതെ തന്നെ റിവേഴ്സ് ഗിയർ നൽകാൻ ചില മോഡൽ ടോറോയ്ഡൽ സി.വി.ടി കൾക്ക് കഴിയും .
റാച്ചെറ്റിങ് സി.വി.ടി
റാച്ചെറ്റുകളുടെയും ക്ലച്ചുകളുടെയും ഒരു സമന്വയം ഉപയോഗപ്പെടുത്തുന്ന സി.വി.ടി യാണ് റാച്ചെറ്റിങ് സി.വി.ടി എന്നറിയപ്പെടുന്നത്.
ഏകദിശയിലുള്ള കറക്കം ഉറപ്പുവരുത്തുന്നതിന് ഇത് സഹായകമാണ്.
മറുദിശയിലുള്ള കറക്കത്തെയോ നിശ്ചലതയെയോ നിർവ്വീര്യമാക്കാനും ഗതികോർജ്ജം വഴിയുള്ള കറക്കം നിലനിർത്താനും റാച്ചെറ്റുകൾക്ക് സാധിക്കുന്നു.
സ്ലിപ്പിങ് അസാധ്യമാക്കുന്ന റാച്ചെറ്റ് സി.വി.ടി, അതുകൊണ്ട് തന്നെ കൂടുതൽ ടോർക്ക് കാര്യക്ഷമമായി കൈമാറ്റം ചെയ്യുന്നു.
ഘർഷണം, റാച്ചെറ്റ് സൃഷ്ടിക്കുന്ന കമ്പനം എന്നിവ ഈ സംവിധാനത്തിന്റെ ന്യൂനതകളാണ് .
ഹൈഡ്രോസ്റ്റാറ്റിക്/ഹൈഡ്രോളിക് സി.വി.ടി ഹൈഡ്രോസ്റ്റാറ്റിക് CVT പമ്പിന്റെ  ഒരു രൂപം
ഹൈഡ്രോളിക് മോട്ടോറുകളും, പോസിറ്റീവ് ഡിസ്പ്ലേസ്മെന്റ് പമ്പ് എന്നിവയുടെ സമന്വയത്തിലൂടെ രൂപപ്പെട്ട സി.വി.ടി യാണ് ഹൈഡ്രോസ്റ്റാറ്റിക് സി.വി.ടി എന്നറിയപ്പെടുന്നത്.
യഥാർത്ഥത്തിൽ ഹൈഡ്രോസ്റ്റാറ്റിക് എന്ന പദത്തിന് ഇതുമായി ബന്ധമൊന്നുമില്ല.
ഹൈഡ്രോളിക് ഫ്ലൂയിഡിന്റെ അനുയോജ്യമായ പമ്പിങ് വഴിയാണ് ഈ സംവിധാനത്തിൽ ഊർജ്ജക്കൈമാറ്റം നടക്കുന്നത്.
ഹൈഡ്രോസ്റ്റാറ്റിക് സി. വി. ടിയുടെ മേന്മകൾ പമ്പിന്റെയും അനുയോജ്യമായ മോട്ടോറിന്റെയും ശേഷിയും അളവും വെച്ച് കൃത്യമായ ട്രാൻസ്മിഷൻ കണക്കാൻ സാധിക്കുന്നു.
അനുയോജ്യമായ ഹോസുകൾ ഉപയോഗിക്കുകയാണെങ്കിൽ മോട്ടോറിന്റെ സ്ഥാനം സൗകര്യപ്രദമായ ഇടത്തേക്ക് മാറ്റാൻ സാധിക്കും.
വാഹനങ്ങളുടെ എല്ലാ ചക്രങ്ങളിലേക്കും ട്രാൻസ്മിഷൻ എത്തിക്കാൻ ഈ സംവിധാനത്തിൽ സാധിക്കും.
ഗിയർ അനുപാതം ഇൻഫിനിറ്റ്‌ലി വേരിയബിൾ ആയതിനാൽ വളരെ സുഗമമായ ട്രാൻസ്മിഷൻ സാധ്യമാവുന്നു.
ഒരൊറ്റ ലിവറോ, പെഡലോ ഉപയോഗിച്ച് എളുപ്പത്തിൽ നിയന്ത്രിക്കാനാവുന്നു.
വാഹനത്തിന്റെ വേഗത മന്ദഗതിയിലാവുമ്പോഴും കൃത്യമായ ടോർക്ക് നൽകാൻ സാധിക്കുന്നു.
പോരായ്മകൾ സാധാരണ ഗിയർ ട്രാൻസ്മിഷനുകളിൽ നിന്ന് വിപരീതമായി കുറഞ്ഞ കാര്യക്ഷമത മാത്രമാണ് ഹൈഡ്രോസ്റ്റാറ്റിക് സി.വി.ടി കളിൽ ലഭിക്കുന്നത്.
65 ശതമാനം വരെയാണ് ഇതിലെ കാര്യക്ഷമത.
മോട്ടോർ, പമ്പ്, പൈപ്പിങ്, റിസർവോയർ, ഓയിൽ കൂളർ എന്നീ സംവിധാനങ്ങൾ വേണ്ടിവരുന്നു എന്നത് കൊണ്ട് തത്തുല്യമായ ഗിയർ ട്രാൻസ്മിഷനേക്കാൾ ഇതിന് ചെലവ് കൂടുതലാണ്.
ഹൈഡ്രോളിക് സമ്മർദ്ധം താങ്ങാനുള്ള കരുത്ത് യന്ത്രഭാഗങ്ങൾക്ക് വേണ്ടതിനാൽ ഭാരം കൂടുതലായിരിക്കും.
ഹൈഡ്രോസ്റ്റാറ്റിക് സി.വി.ടി തനിച്ചോ മറ്റു ട്രാൻസ്മിഷൻ രീതികളുടെ കൂടെയോ ആയി വാഹനങ്ങളിൽ ഉപയോഗിക്കപ്പെടുന്നു.
റോഡ് റോളറുകൾ, ട്രാക്ടറുകൾ, വിളവെടുപ്പ് യന്ത്രങ്ങൾ എന്നിവകളിൽ ഇത് കാണപ്പെടുന്നു.
കണ്ടിയൂർ മഹാദേവശാസ്ത്രികൾ
മാവേലിക്കര താലൂക്കിൽ കണ്ടിയൂർ ശിവക്ഷേത്രത്തിനു സമീപമുള്ള വലിയ മഠത്തിൽരാമയ്യരുടെ പുത്രനായി ജനിച്ചു.
മാവേലിക്കരയിലും തിരുവന്തപുരത്തുമായി താമസിച്ച്‌ കാവ്യങ്ങൾ, നാടകലങ്കാരങ്ങൾ, വ്യാകരണം, മന്ത്രശാസ്‌ത്രങ്ങൾ തുടങ്ങിയവയിൽ പ്രവീണ്യം നേടി.
മജിസ്‌ട്രേട്ടു പരീക്ഷ ജയിച്ച്‌ ക്രിമിനൽ കോടതി വക്കീലായി പതിനഞ്ചുകൊല്ലവും, മലയാള അദ്ധ്യാപകനായി ഇരുപതിലതികം കൊല്ലവും സേവനമനുഷടിച്ചു.
അടുത്തൂൺ പറ്റിയതിനുശേഷം ദേവീപരങ്ങളായ കൃതികളുടെ വ്യാഖ്യാന നിർമ്മിതിയിൽ ശ്രദ്ധ കൊടുത്തു.
ഇദേഹത്തിന്റെ ദേവീമാഹാത്മ്യത്തിന്റെ വ്യാഖ്യാനം വളരെ പ്രസിദ്ധമാണ്.
ഏറ്റവും വലിയ മലയാള വ്യാഖ്യാനമാണിത്.
മറ്റു വ്യാഖ്യാനങ്ങൾ : സൗന്ദര്യലഹരി, ലളിതാസഹസ്രനാമം,
ലളിതാത്രിശതി, ബാലാവിംശതി(ത്രിപുരസ്തോത്രവിംശതി), ദേവീഭാഗവതം മഹാപുരാണം (വൃത്താനുവൃത്ത പരിഭാഷ).
അവലംബം http://www.puzha.com/malayalam/bookstore/cgi-bin/author-detail.cgi?code=2946 Archived 2012-09-08 at the Wayback Machine .
കണ്ടാണശ്ശേരി മുനിമട
കേരളത്തിലെ പൗരാണിക ചരിത്രത്തിലേക്ക് വെളിച്ചം വീശുന്ന അപൂർവ്വ വെട്ടുകൽ ഗുഹകളിൽ ഒന്നാണ് തൃശ്ശൂർ ജില്ലയിൽ ഗുരുവായൂരിനടുത്ത് അരിയന്നൂർ കണ്ടാണശ്ശേരി പുല്ലാനിക്കുന്നിലെ മുറിമട.
ഇത് കണ്ടാണശ്ശേരി മുനിമട എന്നറിയപ്പെടുന്നു.
ചൂണ്ടൽ ആണ് അടുത്തുള്ള ചത്വരം.
പുല്ലാനിക്കുന്ന് എന്ന ഒരു കുന്നിൻ മുകളിലാണ് ഈ വെട്ടുകൽ ഗുഹ സ്ഥിതിചെയ്യുന്നത്.
ഇതിനു രണ്ട് അറകൾ ഉണ്ട്.
ആദ്യത്തേത് ചതുരത്തിൽ പടവുകളോട് കൂടിയതാണ്.
രണ്ടാമത്തേതിനു വട്ടത്തിൽ ഒരു ദ്വാരം മാത്രമേ പുറത്ത് കാണൂ.
ഇതിനകത്ത് കിടക്കാൻ കല്ലുകൊണ്ട് തന്നെ മെത്ത തയ്യാറാക്കിയിട്ടുണ്ട്.
References Kandanassery burial cave എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ടിയൂർ മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kandiyur_Mahadeva_Temple
ആലപ്പുഴ ജില്ലയിൽ മാവേലിക്കരയ്ക്കടുത്ത് അച്ചൻകോവിലാറിന്റെ തെക്കേതീരത്ത് സ്ഥിതിചെയ്യുന്ന കേരളത്തിലെ തന്നെ  ഏറ്റവും പുരാതന ശിവക്ഷേത്രമാണ് കണ്ടിയൂർ മഹാദേവക്ഷേത്രം .
പുളിമൂട്ടിൽ പാലത്തിന്റേ വടക്കായി മിച്ചൽ ജങ്ഷനും തട്ടാരമ്പലത്തിനും ഇടക്കായി സ്ഥിതി ചെയ്യുന്നു.
ദക്ഷിണ കാശി എന്നും അറിയപ്പെടുന്ന ഈ ക്ഷേത്രത്തിലെ മുഖ്യപ്രതിഷ്ഠ, കിരാതമൂർത്തി സങ്കല്പത്തിലുള്ള പരമശിവനാണ് .
മാർക്കണ്ഡേയ മഹർഷിയുടെ അച്ഛനായ മൃഗണ്ഡുമുനിയാണ് ഈ ക്ഷേത്രം സ്ഥാപിച്ചതെന്നൊരു ഐതിഹ്യമുണ്ട്.
ഓടനാട് രാജാവിന്റെ അധീനത്തിലിരുന്ന ക്ഷേത്രം ആ രാജാകന്മാരുടെ സഹായത്താൽ പ്രശസ്തി പ്രാപിച്ചു.
കണ്ടിയൂർ ആസ്ഥാനമാക്കി ഭരിച്ചിരുന്ന കേരളവർമ്മയുടെ സദസ്യനായിരുന്ന ദാമോദരചാക്യാർ എഴുതിയ ശിവവിലാസത്തിൽ അപ്രകാരം പറയുന്നു.
ഓടനാട്ട് രാജാവിനും മാടത്തുംകൂറ്  രാജാവിനും ക്ഷേത്രത്തിൽ തുല്യ അധികാരസ്ഥാനമുണ്ടായിരുന്നത്രേ.
കേരളത്തിലെ നൂറ്റെട്ട് ശിവക്ഷേത്രങ്ങളിൽ പ്രാധാന്യമേറിയ ഈ ക്ഷേത്രത്തിലെ പ്രധാനപ്രതിഷ്ഠ കണ്ടിയൂരപ്പൻ എന്നപേരിൽ അറിയപ്പെടുന്നു.
ഒരു കാലത്ത് ദേവദാസികൾക്കായിരുന്നു ക്ഷേത്രഭരണാധികാരം.
അതിനു മുൻപ് ഇത് ഒരു ബുദ്ധക്ഷേത്രമായിരുന്നു .
ബുദ്ധക്ഷേത്രം 
മാവേലിക്കര അടക്കിവാണ മാവേലിയുടെ നേത്രത്വത്തിൽ അദ്ദേഹത്തിന്റെയും കുടുംബാംഗങ്ങളുടേയും ആരാധനയ്ക്കായാാണ് പണി കഴിപ്പിച്ചിട്ടുണ്ടായിരുന്നത്.
എന്നാൽ ഇത് പിന്നീട് ശിവക്ഷേത്രമായി പരിണമിച്ചു.
രാജാവ് ബുദ്ധസന്യാസിയായതിനും 100 വർഷങ്ങൾക്ക് ശേഷം 5-ആം നൂറ്റാണ്ടിലാണിത് എന്ന് സംഘകാല കൃതികളിൽ നിന്നും മണിപ്രവാള കൃതികളിലുടെയും അനുമാനിക്കാം.
കേരളത്തിൽ ഏറ്റവും കൂടുതൽ ഉപദേവതാപ്രതിഷ്ഠകളുള്ള രണ്ടാമത്തെ ക്ഷേത്രമാണിത്.
തിരുവഞ്ചിക്കുളം ശിവക്ഷേത്രമാണ് ഒന്നാം സ്ഥാനത്ത്.
ആകെ 12 ഉപദേവതകളാണ് ക്ഷേത്രത്തിലുള്ളത്.
ഇവരിൽ അഞ്ചെണ്ണം ശിവന്റെ തന്നെ അഞ്ച് വകഭേദങ്ങളാണ്.
അവരെ മറ്റുള്ള ശിവക്ഷേത്രങ്ങളിൽ നിന്ന് കൊണ്ടുവന്ന് പ്രതിഷ്ഠിച്ചതാണ്.
കൂടാതെ ഗണപതി (രണ്ട് പ്രതിഷ്ഠകൾ), സുബ്രഹ്മണ്യൻ , ധർമ്മശാസ്താവ് , മഹാവിഷ്ണു , ശ്രീകൃഷ്ണൻ , അന്നപൂർണ്ണേശ്വരി ( പാർവ്വതി ), നാഗദൈവങ്ങൾ എന്നിവർക്കും ഇവിടെ പ്രതിഷ്ഠകളുണ്ട്.
ധനുമാസത്തിലെ തിരുവാതിര നാളിൽ ആറാട്ടായി പത്തുദിവസത്തെ കൊടിയേറ്റുത്സവവും കുംഭമാസത്തിലെ കറുത്ത ചതുർദ്ദശിദിവസം നടത്തുന്ന ശിവരാത്രിയുമാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
കൂടാതെ എല്ലാ മാസവും വരുന്ന മുപ്പെട്ട് തിങ്കളാഴ്ച , പ്രദോഷവ്രതം ,  തിരുവാതിര നക്ഷത്രം തുടങ്ങിയവയും വിശേഷമാണ്.
[തിരുവിതാംകൂർ ദേവസ്വം ബോർഡ്|തിരുവിതാംകൂർ ദേവസ്വം ബോർഡിന്റെ]] കീഴിലാണ് ഈ മഹാക്ഷേത്രം.
നിരവധി ഐതിഹ്യങ്ങളുടെ പിൻബലമുള്ള മഹാക്ഷേത്രമാണ് മാവേലിക്കര കണ്ടിയൂർ മഹാദേവക്ഷേത്രം.
അദ്ദേഹം അത് ഭൂമിയിലെ ഉത്തമ സ്ഥലത്തുവെച്ച് നിത്യ പൂജനടത്താൻ ആഗ്രഹിക്കുകയും,  ഒടുവിൽ അച്ചൻകോവിലാറിന്റെ തീരത്തെ സുന്ദരദേശം കണ്ട് അദ്ദേഹം ശിവലിംഗം അവിടെ പ്രതിഷ്ഠിയ്ക്കുകയും ചെയ്തുവെന്നാണ് ഐതിഹ്യം.
ചരിത്രം മുൻ ദൃശ്യം
ക്ഷേത്രം നിർമ്മിക്കപ്പെട്ടത് ചേര രാജാക്കന്മാരാലാണെന്ന് അനുമാനിക്കാൻ ചരിത്രതാളുകൾ വഴികാട്ടുന്നുണ്ട്.
മുൻപ് ബുദ്ധമത ആരാധനാകേന്ദ്രമായിരുന്നു കണ്ടിയൂർ ക്ഷേത്രം.
ഈ  ബുദ്ധക്ഷേത്രം മാവേലിയുടെ നേത്രത്വത്തിൽ അദ്ദേഹത്തിന്റെയും കുടുംബാംഗങ്ങളുടേയും ആരാധനക്കായാാണ് പണി കഴിപ്പിച്ചിട്ടുൺടായിരുന്നത്.
എന്നാൽ ഇത് പിന്നീട് ശിവക്ഷേത്രമായൊ പരിണമിച്ചു.
രാജാവ് ബുദ്ധ സന്യാസിയായതിനും 100 വർഷങ്ങൾക്ക് ശേഷം 15 നൂറ്റാണ്ടിലാണിത് എന്ന് സംഘകാല കൃതികളിൽ നിന്നും മണിപ്രവാള കൃതികളിലുടെയും അനുമാനിക്കാം ക്രി,.
823 ൽ സ്ഥാപിതമായതാണ് ക്ഷേത്രം എന്ന് ശിലസാസനങ്ങളിൽ നിന്ന് അനുമാനിക്കാം .
ഇതോടൊപ്പം അക്കാലത്ത് സമയം അളക്കുന്നതിനായി കണ്ടിയൂരബ്ദം എന്ന പേരിൽ പുതിയ ഗണനാക്രമവും നിലവിൽ വന്നതായി രേഖപ്പെടുത്തിയിരിക്കുന്നു.
14 നുറ്റാണ്ടിൽ രചിക്കപ്പെട്ട ശിവവിലാസം എന്ന സംസ്കൃതകൃതി രചിച്ച ദാമോദക ചാക്യാർ ക്ഷേത്രം ദേവദാസികളുടെ കൈവശത്തിലായിരുന്നു എന്നു സൂചിപ്പിക്കുന്നു.
ക്ഷേത്രത്തിലെ ദേവദാസിയായ ചെറുകര കുട്ടത്തിയെ അന്നത്തെ കണ്ടിയൂർ മറ്റം രാജാവ് വിവാഹം കഴിച്ചതായും ചെറുകര ഉണ്ണീയാടി, മുത്തൂറ്റ് ഇളയച്ചി, ഉണ്ണിച്ചക്കി, കരുങ്ങാട്ടെ ഉണ്ണൂലികൾ എന്നിവരായിരുന്നു ക്ഷേത്ര അവകാശികൾ എന്നും കൂട്ടിച്ചേറ്ക്കുന്നു.
മാവേലിക്കരയിൽ ദേവദാസികളുടെ സ്വാധിനം വെളിപ്പെടുത്തുന്നതാണീ രേഖ.
ഈ ക്ഷേത്രാങ്കണത്തിൽ പ്രദക്ഷിണ വഴിയിൽ സ്ഥാപിച്ചിരുന്ന ഒരു ശിലാശാസനം പിന്നീട് അക്ഷരങ്ങൾ കൂടുതൽ മാഞ്ഞുപോകാതിരിക്കുവാനായി ക്ഷേത്ര ചുമരിൽ ഉറപ്പിച്ചിരിക്കുന്നത് നമുക്ക് കാണാം.
രണ്ടാം ചേരസാമ്രാജ്യത്തിലെ ചക്രവർത്തിയായിരുന്ന രാജശേഖര വർമ്മൻ ഇവിടെ ക്ഷേത്രം പുനരുദ്ധീകരിച്ചുവെന്നാണ് ചരിത്രം.
1218ലെ കണ്ടിയൂർ ശാസനത്തിൽ രവികേരളവർമ്മയേയും (1215-1240)അദ്ദേഹത്തിന്റെ ഭാര്യ ഉണ്ണിയച്ചിയേയും പറ്റിപറയുന്നതല്ലാതെ ഓടനാട്ടുരാജാവായ കോതവർമ്മ വേണാട്ടുരാജാവിന്റെ നിർദ്ദേശപ്രകാരം കണ്ടിയൂർ ക്ഷേത്രം പുതുക്കിപ്പണിയുന്നതായും പറയുന്നു.
അന്ന് അവിടെയുണ്ടായിരുന്ന ബുദ്ധപ്രതിഷ്ഠയാണ് മാവേലിക്കര നഗരത്തിൽ ബുദ്ധജംഗ്ഷനിൽ ഇന്നു കാണുന്ന ബുദ്ധപ്രതിമ.
കേരള ചരിത്രത്തിനു മുതൽക്കൂട്ടായ പല ശിലാശാസനങ്ങളും രേഖകളും ലഭിച്ച മഹാക്ഷേത്രം കൂടിയാണിത്.
ഓടനാട് കായംകുളത്തോട് ചേരുന്നതിനും മുൻപ് വേറെ നാട്ടുരാജ്യമായി പരിലസിക്കുകയായിരുന്നു .
പിന്നീട് വീര ഉദയവർമ്മൻ കായംകുളത്തോടും അതിനുശേഷം അനിഴം തിരുനാൾ തിരുവിതാംകൂറിനോടും യോജിപ്പിച്ചു.
അന്ന് കായംകുളം രാജാവ് തന്റെ ഉടവാൾ കണ്ടിയൂർ ക്ഷേത്രത്തിൽ ദേവന്റെ നടയിൽ സമർപ്പിച്ച് പടിഞ്ഞാറേ നടവഴി പുറത്തേക്ക് ഓടി.
അതിനുശേഷം പിന്നീട് ഇന്നുവരെ ക്ഷേത്രത്തിലെ പടിഞ്ഞാറേ നാലമ്പല നട തുറന്നിട്ടില്ല.
കണ്ടിയൂർ ശാസനങ്ങൾ
നിരവധി ശാസനങ്ങൾ ക്ഷേത്രപരിസരത്തു സ്ഥാപിച്ചിരിക്കുന്നു.
ഇരവിവർമ്മന്റെ ശാസനം
കൊല്ലവർഷം 393 ലേതാണ് ഈ ശിലാശാസനം.
വട്ടെഴുത്തിൽ തമിഴ് ലിപിയിലാണ് ഇത് രേഖപ്പെടുത്തിയിരിക്കുന്നത്.
ടി.എ. ഗോപിനാഥ റാവു ആണ് ഇത് വായിച്ചെടുത്തത്.
ഇത് കണ്ടിയൂരബദം 123 എന്ന കാലഗണന പ്രകാരമാണ്.
അതായത് ക്ഷേത്ര നിർമ്മിതി കഴിഞ്ഞ് 123 വർഷം ആയി ഈ ശാസനം രേഖപ്പെടുത്തുമ്പോൾ എന്നർത്ഥം.
ദേവദാസിയായ ഉണ്ണുനീലി രാജാവായ ഉണ്ണി കേരളവർമ്മയോടഭ്യർത്ഥിച്ച പ്രകാരം ക്ഷേത്രത്തിന്റെ പുനരുദ്ധാരണത്തിനായി സംഭാവന നൽകിയവരുടെ പേരു വിവരങ്ങളും മറ്റുമാണ് ഇതിൽ രേഖപ്പെടുത്തിയിരിക്കുന്നത്.
രേഖപ്പെടുത്തിയതു പ്രകാരം, നിർമ്മാണ പ്രവർത്തനങ്ങൾ കൊല്ലവർഷം 392 ലെ തുലാം 17 നു ആരംഭിക്കുകയും 393 ലെ മേടം 8 നു തീരുകയും ചെയ്തു.
രാമൻ കോതവർമ്മന്റെ ശാസനം
കൊല്ലവർഷം 296 ലേതാണ് ഇത്.
ശ്രീകോവിലിനു മുന്നിലായി സ്ഥാപിച്ചിരിക്കുന്നു.
അന്നത്തെ ഓടനാട് രാജാവായിരുന്ന കോതവർമ്മനെക്കുറിച്ചാണ് പരാമർശങ്ങൾ.
രാമന്റെ മകനായ കോതവർമ്മൻ ശ്രീകണ്ഠൻ എന്ന പ്രതിഷ്ഠയിൽ കലിദിനം 15-11-564 ൽ അഭിഷേകം  അർപ്പിച്ചുവെന്നാണ് രേഖപ്പെടുത്തിയിരിക്കുന്നത്.
ഇത് സംസ്കൃതഭാഷയിൽ ഗ്രന്താക്ഷലിപിയിലാണ്.
ക്ഷേത്ര നിർമ്മിതി കണ്ടിയൂർ മഹാദേവക്ഷേത്രം - ക്ഷേത്ര മതിലകം
ക്ഷേത്ര മതിലകത്തിന്റേയും, ക്ഷേത്ര സമുച്ചയത്തിന്റേയും വലിപ്പത്തിൽ കേരളത്തിലെ പുകൾപെറ്റ ക്ഷേത്രങ്ങളുടെ പട്ടികയിൽ പെടുന്നതാണീക്ഷേത്രം.
മാവേലിക്കര നഗരത്തിൽ ഹരിപ്പാട് റോഡിലായി ഏഴര ഏക്കർ വിസ്താരമേറിയ മതിൽക്കകത്തായി ഈ മഹാക്ഷേത്രം സ്ഥിതിചെയ്യുന്നു.
കേരളത്തിൽ ഏറ്റവും കൂടുതൽ ഉപദേവതാ പ്രതിഷ്ഠാദേവാലങ്ങൾ ഉള്ള മഹാക്ഷേത്രങ്ങളിൽ ഒന്നാണിത്.
ക്ഷേത്രപ്പുരമതിൽ വളരെ ഉയരത്തിലുള്ളതാണ്.
നാലു മതിലുകൾക്കും നാല് ഗോപുരങ്ങൾ ഉണ്ട്; കിഴക്കേ ഗോപുരവാതിലിൽ ഗജേന്ദ്ര മോക്ഷം, കൃഷ്ണാവതാരം തുടങ്ങിയ ദാരുശില്പങ്ങൽ ഭംഗിയായി കൊത്തിവച്ചിരിക്കുന്നു.
ശ്രീകോവിൽ ശ്രീകോവിൽ
ഇരുനിലയിൽ തീർത്ത മഹാസൗധമാണ് ഇവിടുത്തെ ശ്രീകോവിൽ.
രണ്ടു നിലയിൽ പണിതീർത്തിരിക്കുന്ന ശ്രീകോവിലിന്റെ താഴത്തെ നില വർത്തുളാകൃതിയിലും, മുകളിലത്തേത് ചതുരാകൃതിയിലും നിർമ്മിച്ചിരിക്കുന്നു.
കിഴക്കോട്ട് ദർശനം നൽകി കിരാതമൂർത്തിയായി ശ്രീപരമേശ്വരൻ ഇവിടെ മഹാശിവലിംഗ രൂപത്തിൽ ദർശനം നൽകുന്നു.
ശ്രീകോവിലിന്റെ ഭിത്തികൾ കരിങ്കല്ലും മണ്ണും ചേർത്ത് നിർമ്മിച്ചിരിക്കുന്നു.
ക്ഷേത്രത്തിൽ പലയിടങ്ങളിലും ശ്രീകോവിലിന്റെ കരിങ്കൽ അടിത്തറയിലും വട്ടെഴുത്തിൽ ധാരാളം ശാസനങ്ങൾ കാണാൻ കഴിയും.
ചുറ്റമ്പമ്പലം
നാലമ്പലത്തീനു ചുറ്റുമായി 11 ഉപദേവതാ പ്രതിഷ്ഠകൾ കാണാം.
ഇത് വിവിധകാലങ്ങളിലായി പണികഴിപ്പിച്ചവയാണ്.
അഞ്ചെണ്ണം മറ്റു ശിവക്ഷേത്രങ്ങളിൽ നിന്നുള്ള കുടിയിരിപ്പ് പ്രതിഷ്ഠകളാണ്.
ശങ്കരൻ, ശ്രീകണ്ഠൻ, മൃത്യുഞ്ജയൻ, പാർവ്വതീശൻ, വടക്കുന്നാഥൻ എന്നിവയാണവ.
ഇവയ്ക്കുപുറമേ വിഷ്ണു, നാഗദൈവങ്ങൾ , ഗോശാലകൃഷ്ണൻ , ശാസ്താവ് , അന്നപൂർണേശ്വരി ( പാർവ്വതി ), സുബ്രഹ്മണ്യൻ , ഗണപതി , ബ്രഹ്മരക്ഷസ്സ് തുടങ്ങിയ ചെറിയ ഉപപ്രതിഷ്ഠകളും ഉൺറ്റ്.
മലയാളവർഷം 1103 മകരം 15 നു ഇന്നു കാണുന്ന തരത്തിലുള്ള സ്വർണ്ണം പൂശിയ കൊടിമരം സ്ഥാപിക്കപ്പെട്ടു.
പ്രധാന പ്രതിഷ്ഠയായ കണ്ടിയൂരപ്പൻ ഇവിടെ കിരാതമൂർത്തിയായി കുടികൊള്ളുന്നു എന്നാണ് വിശ്വാസം.
മൂന്നു സന്ധ്യക്കും മൂന്നുഭാവങ്ങളോടെ ശിവപെരുമാൾ ഇവിടെ ഭക്തർക്ക് ദർശനം നൽകുന്നത്.
രാവിലെ ദക്ഷിണാമൂർത്തിയായി വിദ്യാപ്രദായകനായും, ഉച്ചയ്ക്ക് ഉമാമഹേശ്വരനായി ദാമ്പത്യസുഖപ്രദായകനായും വൈകുന്നേരം കിരാതമൂർത്തിയായി സർവ്വ സംഹാരമൂർത്തിയായും ഇവിടെ ദർശനം നൽകിയമരുന്നു.
കേരളത്തിലെ ആദ്യ തന്ത്രികുടുംബമായ നെടുമ്പിള്ളി തരണനല്ലൂർ (ഇരിങ്ങാലക്കുട ഗ്രാമം) കുടുംബമാണ് ഇവിടെ തന്ത്രം നിർവഹിക്കുന്നത്.
ധനുമാസത്തിലെ തിരുവാതിര ആറാട്ടായി ഉത്സവം നടക്കുന്നു.
പത്തുദിവസമാണ് ഉത്സവം ഉപദേവപ്രതിഷ്ഠകൾ
ഇത്രയധികം ഉപദേവാലയങ്ങൾ ഉള്ള ക്ഷേത്രങ്ങൾ കേരളത്തിൽ വിരളമാണ്.
പന്ത്രണ്ട് ഉപദേവാല ക്ഷേത്രങ്ങൾ കണ്ടിയൂർ മതിലകത്തുണ്ട്.
ഇവയിൽ അഞ്ചെണ്ണം ശിവന്റെതന്നെ അഞ്ച് വകഭേദങ്ങളാണ്.
മഹാവിഷ്ണു പാർവ്വതീശൻ (ശിവന്റെ വകഭേദം) നാഗരാജാവ്, നാഗയക്ഷി ശാസ്താവ് ഗോശാലകൃഷ്ണൻ ശങ്കരൻ (ശിവന്റെ വകഭേദം) ശ്രീകണ്ഠൻ (ശിവന്റെ വകഭേദം) വടക്കുംനാഥൻ (ശിവന്റെ വകഭേദം) ഗണപതി മൃത്യുഞ്ജയൻ (ശിവന്റെ വകഭേദം) സുബ്രഹ്മണ്യൻ മൂലഗണപതി അന്നപൂർണ്ണേശ്വരി (പാർവ്വതി) വിശേഷങ്ങൾ
ധനുമാസത്തിൽ തിരുവാതിര ആറാട്ടായി പത്തുദിവസമാണ് ക്ഷേത്രത്തിലെ ഉത്സവം.
ക്ഷേത്രത്തിലെത്തി ചേരാൻ
മാവേലിക്കരയിൽനിന്നും ഹരിപ്പാട് പോകുന്ന വഴിയിൽ 2 കിലോമിറ്റർ ദൂരെ ആണ് കണ്ടിയൂർ.
കണ്ടിയൂർ ശ്രീകണ്ഠ്നായിരുന്നു ആദ്യം ഇവിടുത്തെ ആന.
അത് പാമ്പുകടിയേറ്റ് ചരിഞ്ഞശേഷം പ്രേം ശങ്കർ എന്ന ആന ആണ് നിലവിൽ ഇപ്പോൾ ഉള്ളത്.
അവലംബം ↑ Kandiyoor .
G.Krishna Pillai, Kandiyoor Siva Mahima,Siva publications,2009 ,p.26 ↑ കേരളചരിത്രം, ഏ ശ്രീധരമേനോൻ.
പേജ് 21.
പ്രിന്റേഴ്സ്സ് പബ്ലിഷെഴ്സ് പ്രൈ ലി.
2006 ↑ കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“ ↑ കണ്ടിയൂർ മഹാക്ഷേത്ര വെബ് സൈറ്റ് ↑ കണ്ടിയൂർ മഹാക്ഷേത്ര വെബ് സൈറ്റ് ↑ നൂറ്റെട്ട് ശിവാലയങ്ങൾ - കുഞ്ഞിക്കുട്ടൻ ഇളയത് ↑ കേരള ചരിത്രം - എ. ശ്രീധരമേനോൻ, ഡി.സി. ബുക്സ് ↑ ഡോ. കെ.കെ. പിള്ള: കേരള ചരിത്രം, കേരള ഹിസ്റ്ററി അസോസിയേഷൻ ↑ ചില കേരള ചരിത്ര പ്രശ്നങ്ങൾ - ഇളംങ്ങുളം കുഞ്ഞൻപിള്ള ↑ കേരളചരിത്രം, ഏ ശ്രീധരമേനോൻ.
പേജ് 55.
2006 ↑ കേരള ചരിത്രത്തിന്റെ അടിസ്ഥാന രേഖകൾ - പുതുശ്ശേരി രാമചന്ദ്രൻ; കേരള ഭാഷാ ഇൻസ്റ്റിറ്റൂട്ട് : തിരുവനന്തപുരം ↑ {{ cite book }} : Cite has empty unknown parameter: | coauthors= ( help ) ↑ ക്ഷേത്ര വെബ് സൈറ്റ് Kandiyoor Sree Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുന്ദവൈ പിരട്ടിയാർ
ദക്ഷിണേന്ത്യയിൽ പത്താം നൂറ്റാണ്ടിൽ ജീവിച്ചിരുന്ന ചോള സാമ്രാജ്യത്തിലെ രാജകുമാരിയായിരുന്നു ഇളയപിരാട്ടി അല്ലെങ്കിൽ കുന്ദവൈ എന്ന് പൊതുവെ അറിയപ്പെടുന്ന കുന്ദവൈ നാച്ചിയാർ .
പരാന്തകൻ രണ്ടാമന്റെയും വാനവൻ മഹാദേവിയുടെയും മകളായിരുന്നു കുന്ദവൈ.
തിരുക്കോയിലൂരിൽ ജനിച്ച അവൾ പരാന്തക രണ്ടാമന്റെ രണ്ടാമത്തെ സന്താനമായിരുന്നു.
ഇളയപ്പിരാട്ടി കുന്ദവൈ നാച്ചിയാർ എന്നായിരുന്നു അവളുടെ പേര്.
945 CE-ലാണ് കുന്ദവൈ ജനിച്ചത്.
ചോള രാജാവായ പരാന്തക രണ്ടാമന്റെയും രാജ്ഞിയായ വാനവൻ മഹാദേവിയുടെയും ഏക മകളായിരുന്നു അവൾ.
അവൾക്ക് ഒരു ജ്യേഷ്ഠൻ ഉണ്ടായിരുന്നു - ആദിത്യ രണ്ടാമൻ , ഒരു ഇളയ സഹോദരൻ - രാജ രാജ ചോളൻ ഒന്നാമൻ .
തഞ്ചാവൂർ ലിഖിതങ്ങളിൽ പരാമർശിച്ചിരിക്കുന്ന ചോളരുടെ സാമന്തനായ മലയമാൻ ബാണ രാജവംശത്തിലെ അംഗമായ വല്ലവരയ്യൻ വന്ദ്യദേവനെയാണ് കുന്ദവൈ വിവാഹം ചെയ്തത്.
രാജരാജന്റെ കാലത്ത് ശ്രീലങ്കയിൽ യുദ്ധം ചെയ്ത ചോള കാലാൾപ്പടയുടെ കമാൻഡർ കൂടിയായിരുന്നു അദ്ദേഹം.
അദ്ദേഹത്തിന്റെ അധീനതയിലുള്ള പ്രദേശം 'വല്ലവരയനാട്' എന്നും ഇടയ്ക്കിടെ 'ബ്രഹ്മദേശം' എന്നും അറിയപ്പെട്ടിരുന്നു.
രാജരാജ ഒന്നാമന്റെയും കൊടുമ്പാലൂരിലെ രാജകുമാരിയായ തിരിപുവന മാദേവിയാരുടെയും മകനായ രാജേന്ദ്ര ഒന്നാമനെ തന്റെ മുത്തശ്ശി സെംബിയൻ മഹാദേവിയോടൊപ്പം വളർത്തിയത് കുന്ദവൈ ആണ്.
രാജേന്ദ്ര ഒന്നാമൻ തന്റെ കുട്ടിക്കാലത്തിന്റെ ഭൂരിഭാഗവും കുന്ദവൈ, സെമ്പിയൻ മഹാദേവി എന്നിവർക്കൊപ്പമാണ് പഴയരൈയിൽ ചെലവഴിച്ചത്.
രാജരാജ ഒന്നാമന്റെ ഉപദേഷ്ടാവായാണ് കുന്ദവൈ അറിയപ്പെടുന്നത്.
രാജേന്ദ്ര ചോളനെ വളർത്താൻ സഹായിച്ചതിലൂടെ അവളുടെ സ്വാധീനം അടുത്ത തലമുറയിലേക്കും തുടർന്നു.
രാജകീയ സ്ത്രീകളെ വിവാഹം ചെയ്തു നൽകി സഖ്യം കെട്ടിപ്പടുക്കാൻ ഉപയോഗിച്ചിരുന്ന ആ കാലഘട്ടത്തിൽ, തന്റെ സ്വന്തം ഇച്ഛാശക്തി ഉപയോഗിച്ച് ജീവിക്കാൻ അവളുടെ പിതാവ് അവളെ അനുവദിച്ചു.
കുന്ദവൈ തന്റെ ജീവിതകാലം മുഴുവൻ ചോള രാജ്യത്തിൽ തുടരാൻ തീരുമാനിച്ചു.
അവളുടെ അറിവിനും കഴിവിനും അനുസരണമായി കുന്ദവൈ ചോള രാജ്യത്തുടനീളം ബഹുമാനിക്കപ്പെട്ടിരുന്നു.
മറ്റ് രാജവംശങ്ങളിലെ പെൺമക്കളെ പരിപാലിക്കാനും കല, സംഗീതം, സാഹിത്യം എന്നിവ പഠിപ്പിക്കാനും കുന്ദവൈ ഉത്സാഹിച്ചിരുന്നു.
ജീവിതവും പ്രവൃത്തികളും രാജരാജപുരത്ത് (ദധപുരം) മഹാനായ രാജരാജ ഒന്നാമന്റെ സ്മരണയ്ക്കായി കുന്ദവൈ നിർമ്മിച്ച ക്ഷേത്രം
ശിവൻ , വിഷ്ണു , ജൈനർ എന്നിവർക്കായി നിരവധി ക്ഷേത്രങ്ങൾ നിർമ്മിക്കാൻ കുന്ദവൈ  മുൻകൈ എടുത്ുത.
ചോള ലിഖിതങ്ങളിൽ പലതിലും കുന്ദവൈ പരാമർശിക്കപ്പെടുന്നുണ്ട്.
തിരുവണ്ണാമലൈയിലെ തിരുമലയിൽ (ജൈന സമുച്ചയം) കുന്ദവൈ നിർമ്മിച്ച ഒരു ജൈന ക്ഷേത്രം.
“ ..vessels and ornaments made of gold, silver and pearl and presented to the temples of Kundavai-Vinnagar-Alvar, Iravikulamanikka-Iswara and Kundavai Jinalaya, built by the princess Parantakan Kundavai Pirattiyar, daughter of Ponmaligaittunjiyadevar(Parantaka Sundara Chola). ”
കുന്ദവൈ കുറഞ്ഞത് രണ്ട് ജൈന ക്ഷേത്രങ്ങളെങ്കിലും നിർമ്മിച്ചു, ഒന്ന് രാജരാജേശ്വരത്ത് ( ദാരാപുരം )  മറ്റൊന്ന് തിരുമലയിൽ .
തഞ്ചാവൂരിൽ വിണ്ണഗർ ആതുര ശാലായി എന്ന പേരിൽ അവളുടെ പിതാവിന്റെ പേരിൽ അവൾ ഒരു ആശുപത്രി പണിയുകയും അതിന്റെ പരിപാലനത്തിനായി വിപുലമായ സ്ഥലങ്ങൾ സംഭാവന ചെയ്യുകയും ചെയ്തു.
അവളുടെ ഇളയ സഹോദരൻ രാജരാജ ചോളൻ ഒന്നാമന്റെയും അവളുടെ അനന്തരവൻ രാജേന്ദ്ര ചോളൻ ഒന്നാമന്റെയും കാലത്ത് തഞ്ചാവൂരിലെ ബൃഹദീശ്വര ക്ഷേത്രത്തിന് അവൾ അനേകം സംഭാവനകൾ നൽകി.
ഒരു ലിഖിതത്തിൽ ഇങ്ങനെ പറയുന്നു: “ Records gift of sheep for lamps to the temple of Kundavai-Vinnagar-Alvar by princess Pirantakan-Kundavai-Pirattiyar. Also mentioned is the senapati, Mummudi-Chola Brahmamarayar who was in charge of the management of the temple ”
കുന്ദവായി രാജകുമാരി സ്ഥാപിച്ച ചില ചിത്രങ്ങളിലോ വിഗ്രഹങ്ങളിലോ ഇവ ഉൾപ്പെടുന്നു:
രാജരാജന്റെ 29-ാം വർഷത്തിൽ നിന്നുള്ള ഒരു ഉദ്ധരണിയിൽ ബൃഹദീശ്വര ക്ഷേത്രത്തിന് അവൾ നൽകിയ ചില സമ്മാനങ്ങൾ പട്ടികപ്പെടുത്തുന്നു: “ Hail! Prosperity! Until the twenty-ninth year (of the reign) of Ko-Rajakesarivarman alias Sri-Rajarajadeva who..- Arvar Parantakan Kundavaiyar, (who was) the venerable elder sister of the lord Sri-Rajarajadeva and the great queen of Vallavaraiyar Vandyadevar ..gave three thousand five hundred karanju of gold, which was a quarter superior in fineness to the (gold standard called) dandavani, and one thousand five hundred karanju of gold, which was one (degree) inferior in fineness to the dandavani, – altogether, five thousand karanju of gold. ”